##### T L A Č O V Á S P R Á V A

**Delikatesy Gurmán Festu Bratislava2016 už tento víkend**

Cez víkend 10.-12. júna nevarte! Gurmán Fest Bratislava vrcholí s prípravami a prestiera už po ôsmy raz v parkovej časti dostihového závodiska v Petržalke. Sviatok kvalitnej kuchyne pod odborným dohľadom gastronomického sprievodcu Gurmán na Slovensku tento rok ponúka ochutnať 21 reštaurácií a navarí vám 59 šéfkuchárov zo 7 krajín.

**Festival výnimočných chutí**

„Návštevníci si už za dva roky na prostredie lužných lesov v okolí dostihovej dráhy zvykli. Oceňujú možnosti parkovania, prístup mestskou dopravou. Spokojní sú aj vystavujúci, ktorým väčší priestor a zázemie pre stánky umožňuje zabezpečiť kvalitnejšie a atraktívnejšie miesta na degustáciu. Dobré ohlasy máme aj na vstupné. Ľudia radi vedia za čo platia a vstupné im jasne určuje cenu za vstup do areálu plného programu a platbu za konzumáciu prostredníctvom gurmánov,“ hovorí riaditeľ festivalu Rado Nackin a dodáva: „Gurmán Fest Bratislava je pre všetkých, ktorí majú radi pôžitok z jedla, nápojov, dbajú na kvalitné suroviny, chcú sa o gurmánstve viac dozvedieť. Iní prichádzajú, aby osobnosti gastronómie, ktoré poznajú z médií stretli na jednom mieste a naživo ich uvideli pripravovať jedlo, alebo si zobrali autogram, či spravili s nimi fotografiu.“

**Chuťovky v roku 2016**

Gurmán Fest Bratislava stavil aj tento rok na stabilný a osvedčený program, ale „privaril“ k nemu desať chuťoviek. Viac nájdete na [www.gurmanfestbratislava.sk](http://www.gurmanfestbratislava.sk), alebo na <https://www.facebook.com/GurmanFestBratislava/>. Festival je otvorený v piatok od 14.00 – 22.00 hodiny, v sobotu od 12.00 do 22.00 hodiny a v nedeľu od 11.00 do 20.00 hodiny.

1. **Na hlavnom pódiu hlavné vidličkové hviezdy**

Varenia na živo ponúka Korunný cukor Divadlo chutí. Na hlavnom pódiu si počas troch dní „uvaria“ priamo pred divákmi televízni kuchári Braňo Križan, Imre Bindics a Marcel Ihnačák. Svoje umenie predstavia aj najlepší Zlatými vidličkami ocenení kuchári Igor Čehy, Tomáš Zapletal. Michal Škorec, Zolo Baláž, Peter, Jurčo, Marián Filo a Michal Konrád. Dozviete sa od nich nové trendy vo varení, ako používať a kombinovať rôzne chute a koreniny z celého sveta. Svoju šou bude mať aj Peter Pravotiak, majster sveta v miešaní nealkoholických nápojov.

**2. Školy varenia a edukácia v Svete nápojov**

K najlepším sa môžu prísť návštevníci festivalu učiť variť. Electrolux Škola varenia ponúka v piatok kuchárske majstrovstvo Tomáš Zapletala, v sobotu Igora Čehyho a v nedeľu Zola Baláža. Ku dobrému jedlu treba poznať kvalitu nápojov a ich podávanie. Vo Svete nápojov predegustujete a správne si načapujete pivo so sládkom Karolom France, spoznáte afrodiziakum v bublinkách sektu, nájdete pravdu vo víne s odborníkmi z Asociácie someliérov Slovenskej republiky.

**3. Stan dobrého jedla**

Chcete podpis Braňa Križana alebo Marcela Ihnačáka? Stan Dobrého jedla okrem autogramiád týchto festivalových čerešničiek na torte ponúka ešte odfotenie sa na titulke Dobrého jedla v postave Prvý slovenský michelinovský kuchár. Stan dobrého jedla je predovšetkým Zdravý stan. Vegáni návštevníkom festivalu prídu potvrdiť, že aj vegánstva strava môže byť nielen zdravá, ale aj chutná. Zistíte, či a aké sušené ovocie patrí do zdravej výživy. V sobotu sa dozviete aké prínosy pre zdravie má mak, ako variť paleo, a ako si foodstylingovať jedlo. V nedeľu patrí stan prednáškam, ako si správne naklíčkovať, využitiu esenciálnych olejov v kuchyni a aj zdravým výhodám krehkých chlebíčkom.

**4. Svoje Gurmánikovo majú aj deti**

Deň treba začať zdravými raňajkami. Prečo, a ako si ich majú pripraviť, sa deti naučia v Detskom cereálnom stane Bonavita. V Tvorivom gurmánikovi u Analfabetky negramotnej si budú môcť deti oddýchnúť po chutnom jedle pri dobrých knihách a stretnúť sa s významnými autormi detských knižiek. S deťmi sa príde dohodnúť a otvoriť Gurmánikovo spisovateľ Daniel Hevier. Deti čakajú vymaľovánky, maľovanie na tvár, jazda na poníkoch a v Gurmánikove budú zbierať pečiatky za pravé gurmánske súťaže.

**5. Hudba pre vegánov aj street foodistov**

Ste vegán, vegetarián, streetfoodista, fajnšmeker prémiovej reštaurácie, odborník na kvalitné farmárske výrobky, chutí vám ázijská kuchyňa, francúzske palacinky, či maďarsko-česko-slovenský trdelník? Cez víkend nevarte. Prestreli pre vás na Dostihovej dráhe. Hrať vám k tomu bude na špeciálnom hudobnom pódiu v piatok Roman Vamoš, v sobotu skupina HoreHIgh a v nedeľu Slovak Blues Singer 2010-2014 Zuzana Suchánková.

**6. Sedem chutí piva**

Zlatý Bažant predstaví na Gurmán Feste 2016 program Sedem chutí piva, ktorý návštevníkov už druhý rok učí párovať rôzne chute piva k rôznym jedlám. Degustačné menu pripravili komerčný sládok Karol France v spolupráci so šéfkuchárom Lacim Hornáčkom. Návštevníci sa okrem toho môžu tešiť aj na predstavenie tohtoročnej novinky Zlatý Bažant ’73, ktorá je inšpirovaná najstarším zachovaným varným listom piva Zlatý Bažant z roku 1973.

**7. Šťavnaté leto**

Príďte sa osviežiť do Mattoni kokteil stanu a vychutnajte si letnú atmosféru v spoločnosti tých najlepších nealko kokteilov. Budete mať zároveň možnosť vyskúšať nové ochutené minerálne vody Mattoni, ktoré skvele osviežia vďaka novej vylepšenej receptúre s vyšším obsahom ovocnej šťavy.

**8. Pop up kitchen**

Na festivale uvidíte aj najlepšiu slovenskú trojvidličkovú reštauráciu. V nedeľu uvarí Michal Konrád obed v štýle po up kitchen, ktorý teraz letí v najlepších reštauráciách na svete. Ide o stret food? v modernom a dine dinningovom štýle. V menu je Ceviche s hamachim ako predjedlo, Wagyu burger Fou Zoo, Hot dog (sludgy desert). Obed je určený len pre rezervovaných hostí .

**9. Ako ľahký je náš nealkoholický Hubert?**

Koľko héliových balónikov treba, aby vzlietla jedna fľaša nealkoholického sektu Hubert? Neviete? Tak sledujte. Počas Gurmán Festu totiž jedna fľaša poletí a vy si to budete môcť pozrieť naživo aj na Facebooku. Všetko vyvrcholí v nedeľu 12. júna, kedy spustíme živý prenos na facebookovej stránke „S Hubertom mi život chutí“. Ešte predtým si môžete tipnúť, koľko balónikov naplnených héliom bude treba, aby sa fľaša vydala k oblakom. Z tých, ktorí sa zapoja do súťaže vyberieme päť výhercov, ktorí získajú kartón sektu Hubert nealkoholický. Tipnúť si môžete tu: <http://bit.ly/1WYv3eD>.

**10. O futbal neprídete**

Gurmán festival nezostane „mimo misu“ ani pri takom veľkom podujatí pre Slovensko akými sú ME vo futbale. V sobotu si nájdu v areáli svoje miesto aj tí futbal pozitívni. O 18.00 hodine na hlavnom pódiu bude možné futbal sledovať. Príprava na majstrovskú atmosféru európskeho šampionátu sa odštartuje však už o 14:00 turnajom v stolnom futbale. Pre zúčastnených máme pripravené krásne ceny a pre víťaznú dvojicu majstrovský pohár. Zaregistrujte svoj dvojčlenný tím už teraz na mail: [gurmanfest2016@gmail.com](mailto:gurmanfest2016@gmail.com). Miest v pavúku je len 16, tak neváhajte.

Vydal: Gurmán Club, s.r.o, Rado Nackin, nackin@gurman-club.sk

PR servis: Barbora Žiačiková, 0903 422 119, [ziacikova@advantage.sk](mailto:ziacikova@advantage.sk)